ไทยศรีจ่ายเคลมหมื่นล.
ประกันภัยต่อจ่ายเกือบหมดโชคดีควักเงินเองแค่6ล้าน
30 ต.ค. 2565

ประกันภัยต่อจ่ายเกือบหมดโชคดีควักเงินเองแค่6ล้าน
ไทยศรีรอดตัวจ่ายน้ำท่วมเองแค่ 6 ล้าน ที่เหลือให้รีอินชัวเรอร์จ่ายหมื่นล้าน
นายธีระ บุนนาค ผู้ช่วยกรรมการผู้จัดการใหญ่สายงานกลยุทธ์และนวัตกรรมสายงานพัฒนาธุรกิจ บริษัท ไทยศรีประกันภัย เปิดเผยว่า บริษัทคาดว่าจะจ่ายค่าสินไหมให้กับลูกค้าที่ได้รับผลกระทบจากน้ำท่วมในวงเงินประมาณ 7,000-10,000 ล้านบาท จากความเสียหายทั้งหมดที่คาดว่าอยู่ที่ประมาณ 45 แสนล้านบาท 
ทั้งนี้ ลูกค้าบริษัทจะเป็นโรงงานอุตสาหกรรมที่ถูกน้ำท่วมในนิคมอุตสาหกรรมต่างๆ 38 โรงงาน หรือคิดเป็น 70% ของลูกค้าที่ได้รับผลกระทบทั้งหมด 
อย่างไรก็ตาม ค่าสินไหมที่เกิดขึ้นจะไม่ส่งผลกระทบต่อฐานะการเงินของบริษัท เพราะบริษัทจ่ายเองแค่ 6 ล้านบาทเท่านั้น ส่วนที่เหลือเป็นหน้าที่ของบริษัทรับประกันภัยต่อหรือรีอินชัวเรอร์ บริษัท ซูริค กรุ๊ป และบริษัท ยูนิค รี เป็นผู้รับผิดชอบแทน ซึ่งเป็นผลดีที่บริษัทได้ตัดสินใจซื้อความเสียหายส่วนเกินกับรีอินชัวเรอร์ไว้จำนวนมาก 
“เรายังไม่รู้ว่าจะมีความเสียหายเพิ่มขึ้นอีกหรือเปล่า เพราะน้ำยังแห้งไม่หมด ขณะนี้อยู่ระหว่างรวบรวมข้อมูลอยู่ แต่ตอนนี้รถยนต์เราเสียหายแล้ว 290 คัน ค่าสินไหม 20 ล้านบาท ซึ่งถือว่าโชคดีที่เกิดขึ้นน้อยและคาดว่าภายใน 23 เดือนนี้ คงซ่อมแซมรถให้ลูกค้าได้หมด” นายธีระ กล่าว
ไทยศรีฯ ถือเป็นบริษัทประกันภัยที่ได้รับประกันความเสียหายในอันดับ 12 ของมูลค่าความเสียหายทั้งหมด หากเป็นความเสียหายโดยรวมแล้วก็เราอยู่อันดับที่ 12 ของบริษัทประกันในไทย แต่ก็มีบริษัทรับประกันภัยต่อมารับแทน โดย 1 ธ.ค.นี้ ผู้เชี่ยวชาญเพิ่มเติมจากซูริคจะเข้ามาสำรวจความเสียหายของลูกค้าที่เกิดขึ้น เพื่อประเมินความเสียหายออกมาให้เร็วที่สุด 
นายธีระ กล่าวว่า ในช่วง 10 ปีที่ผ่านมา บริษัทซื้อความเสียหายส่วนเกินไว้ในสัดส่วนที่สูงมากเกือบเท่าตัว เมื่อเทียบกับบริษัทประกันขนาดเดียวกัน และโดยยอดเคลมก็ไม่เคยเกิน 3040 ล้านบาท ดังนั้น ค่าใช้จ่ายที่บริษัทเสียไปต้องถือว่าค่อยข้างคุ้มเมื่อเทียบกับเหตุการณ์ที่เกิดขึ้น
สำหรับเรื่องการรับประกันภัยน้ำท่วมนั้น ขณะนี้ยังต้องรอทางบริษัทรับประกันภัยต่อที่จะกำหนดเบี้ยและเงื่อนไขของปี 2555 ก่อน แต่เชื่อว่าการรับประกันภัยธรรมชาติหลังจากนี้คงไม่เหมือนเดิมอีก เบี้ยประกันคงเพิ่มขึ้นตามพื้นที่เสี่ยงภัย แต่หากเป็นลูกค้าเดิมขอต่ออายุก็ยังมีขายอยู่ มีทั้งต่ออายุแบบเงื่อนไขเดิมและแบบที่จ่ายตามความเสียหายจริงซึ่งก็ต้องแล้วแต่กรณีไป
อย่างไรก็ดี ในปีนี้บริษัทคาดว่าจะทำเบี้ยได้ประมาณ 2,000 ล้านบาท และกำไรใกล้เคียงกับปี 2553 ตามเป้า ส่วนปี 2555 ที่ตั้งเป้าเติบโตไว้ที่ 18% คงต้องปรับเป้าใหม่มุ่งจับกลุ่มลูกค้ารายย่อยมากขึ้น
โดยเฉพาะแบบประกันที่ไม่ใช่รถยนต์หรือนันมอเตอร์ที่ตั้งเป้าปีหน้าเติบโตตัวเลข 2 หลัก จากปัจจุบันมีสัดส่วน 5% และเบี้ยรถยนต์ 70% และเบี้ยองค์กร 25%
&amp;&lt;2288;
&amp;&lt;2288;